Asia (provinssi)

Asia () oli Rooman valtakunnan provinssi, joka käsitti alun perin suuren osan läntisestä Vähästä-Aasiasta ja myöhemmin vain sen Egeanmeren puoleisen rannikon nykyisen Turkin alueella. Teoksen verkkoversio (Perseus) == Maantiede == Asian provinssi käsitti alun perin entisen Pergamonin valtakunnan eli attalidien hallitsijasuvun vallassa olleen alueen. Se sai nimensä siitä, että alue oli alkuperäisen Aasian eli Vähän-Aasian ydinosa ja ensimmäinen Vähästä- Aasiasta Roomaan liitetty alue. Seudun historiallisista maakunnista provinssiin kuuluivat Myysia, Lyydia, Kaaria ja Fryygia. Siihen kuuluivat provinssiin ollessa laajimmillaan myös itäisimmät, Vähän-Aasian rannikon lähellä olevat Egeanmeren saaret, kuten Khios, Kos, Lemnos, Lesbos, Rhodos ja Samos. Seutu oli rannikolla ja saarilla vanhaa kreikkalaisaluetta, jossa oli kreikkalaisia kaupunkivaltioita. Sisämaa oli hellenistisen kauden aikana kreikkalaistunutta aluetta. Provinssin hallinnollisia keskuksia olivat Efesos (lat. Ephesus) ja Pergamon (Pergamum). === Kaupunkeja === Asian roomalaisaikaisia kaupunkeja olivat sen laajimmassa vaiheessa muun muassa (suluissa latinankielinen nimi, mikäli eri): * Abassos (Abassus) * Abydos (Abydus) * Adramyttion (Adramyttium) * Afrodisias (Aphrodisias) * Aizanoi (Aezani) * Akmonia (Acmonia) * Alabanda * Aleksandreia Troas (Alexandria Troas) * Alydda * Amorion (Amorium) * Ankyra (Ancyra) * Antiokheia (Antiochia) * Apameia (Apamea, Apamea Cibotus) * Assos (Assus) * Bageis (Bagis) * Bargasa * Blaundos (Blaundus) * Dokimeion (Docimeum) * Dorylaion (Dorylaeum) * Efesos (Ephesus) * Erythrai (Erythrae) * Eukarpia (Eucarpia) * Eumenia * Filadelfeia (Philadelphia) * Filomelion (Philomelium) * Fokaia (Phocaea) * Halikarnassos (Halicarnassus) * Hierapolis * Ilion (Ilium) * Ipsos (Ipsus) * Iulia (Julia) * Kalynda (Calynda) * Karyanda Neapolis (Caryanda Neapolis) * Kelainai (Celaenae) * Khios (Chius) * Kibyra (Cibyra) * Klazomenai (Clazomenae) * Knidos (Cnidus) * Kolofon (Colophon) * Kolossai (Colossae) * Kos (Cos) * Kotyaion (Cotyaium) * Kyzikos (Cyzicus) * Lampsakos (Lampsacus) * Laodikeia (Laodicea) * Lebedos (Lebedus) * Lindos (Lindus) * Maionia (Maeonia) * Magnesia * Mandrai (Mandrae) * Metropolis * Midaion (Midaium) * Miletos (Miletus) * Mylasa * Myndos (Myndus) * Mytilene * Nakolea (Nacolea) * Nysa * Orkistos (Orcistus) * Parion (Parium) * Peltai (Peltae) * Pergamon (Pergamum) * Polybotos (Polybotus) * Priapos (Priapus) * Priene * Rhodos (Rhodus) * Samos * Sardes * Sebastopolis eli Saleia * Silandos (Silandus) * Skepsis (Scepsis) * Smyrna * Thyateira (Thyatira) * Thymbrion (Thymbrium) * Teos * Traianopolis (Trajanopolis) * Tralleis (Tralles) * Trikomia (Tricomia) == Historia == Roomalaiset kukistivat seleukidien kuninkaan Antiokhos III:n Magnesian taistelussa vuonna 190 eaa., ja hän joutui luopumaan Vähässä-Aasiassa olleista alueistaan. Roomalaiset antoivat valtaamansa alueet liittolaisensa Pergamonin hallittavaksi. Kun Pergamonin viimeinen hallitsija Attalos III kuoli vuonna 133 eaa., hän testamenttasi valtakuntansa Roomalle. Roomalaiset tekivät Pergamonin valtakunnan alueista Asian provinssin (myös Asia Proconsularis) vuonna 129 eaa. tai 127 eaa. Augustuksen ajan provinssien jaossa se luettiin senaatin provinsseihin. Sitä hallitsivat prokonsulit. Provinssi oli olemassa Rooman koko myöhemmän historian ajan, ja näin myös muun muassa keisari Trajanuksen kauden lopussa vuonna 117 Rooman ollessa laajimmillaan. Diocletianuksen aikana noin vuonna 293 Asian provinssista erotettiin useita provinsseja, jonka jälkeen Asian provinssin alue oli entistä pienempi, ja se käsitti vain Vähän-Aasian Egeanmeren puoleisen rannikon. Provinssi kuului Asianan diokeesiin ja 300-luvulta lähtien Oriensin prefektuuriin. Prokonsulin hallitsemana provinssina Asia oli kuitenkin prefektuuri- ja diokeesihallintojen ulkopuolella. Rooman valtakunnan jaon jälkeen Asian provinssi kuului Itä-Roomaan. Näin tärkeimmät provinsseissa tapahtuneet muutokset alueella olivat: == Lähteet == *